Odense Adresse-Contoirs Efterretninger, 1847-11-08
Udlandet. Schweitz. Landdagen har endnu den 29 Octbr. med de bekjendte 12 hele og 2 halve Stemmer forkastet Luzerns tilsyneladende Fredsforslag. At det kun tilsyneladende har været denne Kantons Hensigt at vise Tilbøielighed til at jevne Differentsen paa en mindelig Maade, fremgaaer klart af nogle Fredskonferentser, der paa Stadbasels Jndbydelse afholdtes den 27de og 28de, og i hvilke de liberale Gesandter udenfor deres Jnstruktioner og paa deres personlige Ansvar foreløbigen indskrænkede Jesuiternes Udviisning til Kanton Luzerne og indrømmede de andre til Separatforbundet hørende Kantoner Tid til at henvende sig til Paven for at formaae denne til at tilbagekalde Ordenen. Jug var næsten overtalt, Uri, Unterwalden og selv Schwyz ikke ganske uvillige; da strandede Fredsværket paa Lugern, der foregav ikke at have Fuldmagter. Da Luzern i Mødet den 29de saae sit Andragende forkastet, indgav dets Gesandt en høitidelig Protest mod Landdagen og et Manifest til Republiken til Protocollen og forlod Mødet, langsom fulgt af Sønderforbundets 6 øvrige Gesandter; Jugs Gesandt var den sidste; det var tydeligt at see, at han gik ugjerne, han var synligt bevæget og hans Øine fyldtes med Taarer, da han var kommen under Stænderhusets Porthvælving. De 7 Gesandter gave sig ikke engang Tid til at spise til Middag, men forlode Bern endnu den samme Eftermiddag Kl. 3. Alle Beretninger stemme overeens i, at Lugern vil forsvare sig til det Yderste; det har indkaldt sit hele Landeværn og erklæret saavel Kantonen i Almindelighed, som Staden i Særdeleshed i Krigstilstand. Det vil da heller ikke saameget være de fremmede Magthavere i Kantonen, og Staden det kommer til at gaae ud over - de have sendt deres Skatte til Jtalien - men det stakkels vildledte Folk, der skal endog være anlagt Miner for i det yderste Tilfælde at sprænge Staden eller en Deel af den i Luften. Jug har besluttet at holde fast ved det separate Forbund, dog med den Tilsætning, at det som en liden Kanton gjør Regning paa kraftig Understøttelse af sine Medforbundne, da det ellers maatte forbeholde sig strax at give efter for Overmagten. Med Hensyn til Neufchatels Vægring at marschere mod Sønderforbundet har Landdagen i Mødet den 30te besluttet, som følger: "Kanton Neuschatel opfordres til ufortøvet at stille sit Kontingent. Kantonen erklæres ansvarlig for alle Følger af en Opsættelse eller Vægring. Landdagen forbeholder sig at træffe videre Forholdsregler." Man haaber, at Neuschatel (Kongen af Preussen er Fyrste af Neufchatel) frivillig vil finde sig i det Uundgaaelige, da ellers uden Tvivl en Specialexecution mod det allerede vilde blive udført om faa Dage. General Dufour synes at være en Mand, der gjør kort Proces. Da ingen af Berns fødte Aristokrater (de fordums patriciske Slægter) for gode Ord og Penge vilde indrømme sit Hotel til Republikens Generalstab, skrev han til Stadens Raad, at han, hvis Man ikke inden faa Timer overlod ham et passende Hotel, vilde besætte, Erlacherhof (Erlacherne ere en gammel patricisk Slægt). Det hialp. J Mødet den 30te har Landdagen ligeledes besluttet, at i alle Kantoner, der ikke høre til Sønderforbundet, skulle ReserveOvergeneralens Disposition; Hr. Ochsenbein er udseet til deres Anfører. Den militaire Styrke menes paa denne Maade snart at ville være bragt til over 100,000 Md. Jtalien. Jfølge, Nürnb. Corr." har Folket i Florents ødelagt alle Politisoldaternes Vagter, brændt deres Rapportbøger og arresteret en Mængde af Personalet, især Spioner, saavel Mænd som Qvinder. Militairet var rolig Tilskuer. Ogsaa i Carrara har været et Opløb mod Politiet. - "Augsb. Abendzeit." beretter fra Turin, at Kongen af Sardinien er syg af en Betændelse i Luftrøret; han er fire Gange bleven aareladt, og allerede i Bedring. - Prindsen af Joinville er ankommen til Livorno, hvorfra han agter at begive sig til Florents.